**தமிழ்நாடு அரசு போக்குவரத்துக் கழகம் - கும்பகோணம்** என்பது தமிழ்நாடு அரசின் **போக்குவரத்து துறையின்** கீழ் செயல்படும் தமிழ்நாடு அரசுப் போக்குவரத்துக் கழகத்தில் ஓர் மிகப்பெரிய கிளை பொதுத்துறை நிறுவனம் ஆகும். இந்த போக்குவரத்து கழகக் கோட்டமே தமிழ்நாடு மட்டுமின்றி பாண்டிச்சேரி, கேரளா, கர்நாடகா, ஆந்திரா, தெலுங்கானா என தென்னிந்திய மாநிலங்களைக் காட்டிலும் மிகப்பெரிய அரசுப் போக்குவரத்துக் கழகக் கோட்டம் ஆகும். தமிழ்நாட்டில் இயங்கும் அரசுப்போக்குவரத்துக் கழகங்களிலேயே இக்கோட்டத்தின் தலைமையிடம் மட்டுமே ஒரு மாவட்டதின் தலைமையிடத்தில் அமையாமல் இருக்கிறது.

தலைமையகம்
---------

இக்கோட்டத்தின் தலைமையகம் தஞ்சாவூர் மாவட்டம் கும்பகோணத்தில் அமைந்துள்ளது. இந்த பேருந்து போக்குவரத்து கழகத்தின் வாயிலாக

* சாதாரண கட்டண நகர பேருந்துகள்,
* குளிர்சாதன பேருந்துகள்,
* சாதாரண கட்டண புறநகர் பேருந்துகள்,
* புறநகர் (விரைவு) பேருந்துகள்,

என கிட்டத்தட்ட 4,000க்கும் அதிகமான பேருந்துகளை இந்த கழகம் கொண்டுள்ளது. இது தமிழக போக்குவரத்து துறையின் கீழ் இயங்கும் அரசுப் போக்குவரத்து கழகத்தில் 49% பேருந்துகளை கொண்டுள்ளது.

கும்பகோணம் போக்குவரத்துக் கழக பணிமனைகள் அமைந்துள்ள மாவட்டங்கள்
--------------------------------------------------------------

தென்னிந்திய மாநிலங்களிலேயே மிகப்பெரிய அரசுப் போக்குவரத்து கழகமாக கும்பகோணம் போக்குவரத்து கழகம் விளங்குகிறது. இந்த போக்குவரத்து கழகம் கீழ்கண்ட மாவட்டங்களிலும், தீவு பிரதேசத்திலும், யூனியன் பிரதேசத்திலும் தனது சேவையை வழங்குகிறது

* திருச்சிராப்பள்ளி மாவட்டம்
* திருச்சிராப்பள்ளி மாநகர போக்குவரத்து
* தஞ்சாவூர் மாவட்டம்
* [[கும்பகோணம்|தஞ்சாவூர் மாவட்டம்
* திருவாரூர் மாவட்டம்
* நாகப்பட்டினம் மாவட்டம்
* மயிலாடுதுறை மாவட்டம்
* அரியலூர் மாவட்டம்
* பெரம்பலூர் மாவட்டம்
* புதுக்கோட்டை மாவட்டம்
* சிவகங்கை மாவட்டம்
* இராமநாதபுரம் மாவட்டம்
* இராமேஸ்வரம் நகர்ப்புற பகுதி மற்றும் தனுஷ்கோடி, தீவு பகுதிகள்
* காரைக்கால் மாவட்டம்
* கரூர் மாவட்டம்

ஆகிய மாவட்டங்களில் பேருந்து சேவையை வழங்குகிறது. இது தவிர , திருப்பூர்,ஈரோடு, சேலம், திருநெல்வேலி, தூத்துக்குடி, மதுரை,கோயம்புத்தூர் , சென்னை ஆகிய முக்கிய மாவட்டங்களுக்கு அதிகமாக பேருந்துகளை இயக்குகிறது. இது தவிர மற்ற மாவட்டங்களுக்கு குறைவான பேருந்துகளை மட்டுமே இயக்குகிறது.

தமிழ்நாடு அரசு போக்குவரத்துக் கழகத்தில் கும்பகோணம் மற்றும் விழுப்புரம் ஆகிய இரு கோட்டங்களும் 10க்கும் அதிகமான மாவட்டங்களில் தனது கிளைகளை கொண்டுள்ளது.

வரலாறு
------

அரசுப் பேருந்துகள் என்ற சிந்தனையோடு தனியார் பேருந்துகளை நாட்டுடைமையாக்கும் திட்டத்தை அப்போதைய போக்குவரத்துத் துறை அமைச்சராக இருந்த கலைஞர். கருணாநிதி கொண்டு வந்தபோது கும்பகோணத்தில் இயங்கிய தனியார் பேருந்துகள் நாட்டுடைமையாக்கப்பட்டு சோழன் போக்குவரத்துக்கழகமாக பரிணமித்தது. இதன் தலைமையகம் கும்பகோணத்தில் அமைந்தது.

1997 ஆம் ஆண்டு போக்குவரத்துக்கழகங்களில் இருந்த தலைவர்களின் பெயர்கள் நீக்கப்பட்டபோது சோழன் போக்குவரத்துக் கழகம் தமிழ்நாடு அரசுப் போக்குவரத்துக் கழகம் (கும்பகோணம்) என்ற மாற்றப்பட்டது. தீரன் சின்னமலை. வீரன் அழகுமுத்துக்கோன், மருது பாண்டியர் ஆகிய போக்குவரத்துக் கழகங்களும் கும்பகோணத்துடன் இணைக்கப்பட்டன.

மண்டல அலுவலகங்கள்
-----------------

**தமிழ்நாடு அரசுப் போக்குவரத்துக்கழகம் - கும்பகோணம்** கோட்டம் ஆறு மண்டலங்களுடன் இயங்கி வருகிறது. அவை:

* கும்பகோணம்
* திருச்சிராப்பள்ளி
* புதுக்கோட்டை
* காரைக்குடி
* கரூர்
* நாகப்பட்டிணம்

பணிமனைகள்
---------

* கும்பகோணம் நகர் 1
* கும்பகோணம் நகர் 2
* கும்பகோணம் புறநகர்
* தஞ்சாவூர் நகர் 1
* தஞ்சாவூர் நகர் 2
* தஞ்சாவூர் புறநகர்
* திருவையாறு,
* ஒரத்தநாடு
* பேராவூரணி,
* பட்டுக்கோட்டை ( கும்பகோணம் மண்டலம் )
* பட்டுக்கோட்டை ( புதுக்கோட்டை மண்டலம் )
* திருச்சி புறநகர்
* திருச்சி கண்டோன்மெண்ட்
* திருச்சி தீரன் நகர்
* திருச்சி ராக் போர்ட் ( மலைக்கோட்டை)
* திருச்சி மண்ணச்சநல்லூர்
* திருச்சி துவாக்குடி
* துவரங்குறிச்சி
* லால்குடி
* மணப்பாறை
* முசிறி
* துறையூர்
* அரியலூர்
* ஜெயங்கொண்டம்
* பெரம்பலூர்
* நாகப்பட்டிணம்
* மயிலாடுதுறை
* சீர்காழி,
* சிதம்பரம்,
* திருவாரூர்,
* பொறையாறு,
* காரைக்கால்,
* வேதாரண்யம்,
* மன்னார்குடி,
* நன்னிலம்
* கரூர் 1
* கரூர் 2
* குளித்தலை
* அரவக்குறிச்சி
* புதுக்கோட்டை நகர்
* புதுக்கோட்டை புறநகர்
* அறந்தாங்கி
* பொன்னமராவதி
* காரைக்குடி
* இராமநாதபுரம்
* இராமேஸ்வரம்
* சிவகங்கை
* திருப்பத்தூர்
* தேவகோட்டை
* முதுகுளத்தூர்
* பரமக்குடி
* கமுதி

இதனையும் காண்க
--------------

* மாநகரப் போக்குவரத்து கழகம் - சென்னை
* அரசு விரைவுப் போக்குவரத்துக் கழகம்
* தமிழ்நாடு அரசுப் போக்குவரத்துக் கழகம் - விழுப்புரம்
* தமிழ்நாடு அரசுப் போக்குவரத்துக் கழகம் - சேலம்
* தமிழ்நாடு அரசுப் போக்குவரத்துக் கழகம் - கோவை
* தமிழ்நாடு அரசுப் போக்குவரத்துக் கழகம் - மதுரை
* தமிழ்நாடு அரசுப் போக்குவரத்துக் கழகம் - திருநெல்வேலி
* தமிழ்நாடு அரசுப் போக்குவரத்துக் கழகம், கோவை

மேற்கோள்கள்
-----------

1. ↑  "Tnstc - Kumbakonam (kum)| Tamilvandi.Comhttps://www.instagram.com/tamilvandi\_tnstc/" (in en). .